《寄黄子耕》
宋代·赵蕃

野寺已黄昏，高轩辱过门。
交游夫岂乏，情义独能敦。
我已家声愧，君今风气存。
一官何未试，多鸡亦成屯。
诗本吾家事，经从达者论。
明知有传受，未易测渊源。
近访湖边宅，犹余涨水痕。
如闻江上郡，欲觅隐居园。
邂逅空题句，飘零难具言。
折梅无以赠，三嗅鬓霜繁。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。